钦定古今图书集成/明伦汇编/人事典/第004卷 > 周子通书 > 《君子行》前人
## 钦定古今图书集成/明伦汇编/人事典/第004卷 > 周子通书 > 《君子行》前人

天道夷且简，人道险而难。休咎相乘蹑，翻覆若波澜。
去疾苦不远，疑似实生患。近火固宜热，履冰岂恶寒。
掇蜂灭天道，拾尘惑孔颜。逐臣尚何有，弃友焉足叹。
福锺𢘆有兆，祸集非无端。天损未易辞，人益犹可欢。
朗鉴岂远假，取之在倾冠。近情苦自信，君子防未然。